**Lush** foi unha banda inglesa de shoegazing formada en Londres no ano 1987. A formación orixinal estaba composta por Miki Berenyi (voces, guitarra), Emma Anderson (voces), Steve Rippon (baixo) e Chris Acland (batería). Phil King substituíu a Rippon en 1991. Foi unha das primeiras bandas en ser descritas coa etiqueta "shoegazing". Tras a morte de Acland o grupo separouse en 1996.

O grupo reuniuse durante un curto período de tempo entre 2015 e 2016 con Berenyi, Anderson, King e Justin Welch. Lush saíu de xira e gravou un EP con material novo.

Historia
--------

### Formación e primeiros anos

A banda formouse en Londres no ano 1987 e chamouse inicialmente The Baby Machines (por unha liña da canción de Siouxsie and the Banshees "Arabian Knights"), e estaba composta por Meriel Barham (voces), Emma Anderson (guitarra, voces), Miki Berenyi (guitarra, voces), Steve Rippon (baixo) e Chris Acland (batería). As súas influencias eran diversas; estaban inspirados pola escena garage rock da serie *Nuggets*, Cocteau Twins, Siouxsie and the Banshees, The Beach Boys e The Byrds.

Anderson e Berenyi foran amigos do colexio, coñecíanse dende principios dos anos 80, e xuntos publicaran o fanzine *Alphabet Soup*. En 1986 Anderson uniuse a The Rover Girls como baixista e Berenyi uniuse a The Bugs, tamén como baixista. Ningunda das dúas bandas durou moito, e en 1987 uníronse a Barham e Acland en The Baby Machines. Rippon uniuse pouco despois e os membros do grupo decidiron cambiar o nome a Lush, facendo a súa estrea ao vivo no Camden Falcon o 6 demarzo de 1988. Barham deixou a banda e despois uniuse a Pale Saints. Berenyi fíxose entón cargo das voces principais.

Anderson dixo dos inicios da banda, "Éramos unha especie de punk rock en certa maneira. Pensamos, 'Ben, se eles poden facelo, porque carallo non poderíamos nós?' Basicamente, a nosa idea era ter guitarras extremadamente altas con voces moito máis débiles. E, realmente, as voces eran máis débiles debido ao nerviosismo - sempre estaríamos 'Báixaas! Báixaas!'" Berenyi dixo, "Comezamos escribindo himnos riot grrrl de merda... o que probablemente era encantador dende un punto de vista xuvenil. Pero houbo un cambio moi rápido dende o momento no que comezamos a compoñer para as gravacións. A música, as letras fixéronse moito máis reflexivas e expresivas, máis importantes, realmente. Lembro que ese cambio comezou cando Emma escribiu Thoughtforms, certamente fíxome pensar que necesitaba poñerme en orde".

### *Scar*, EPs e *Spooky*

Discografía
-----------

| Álbum | Ano | Selo |
| --- | --- | --- |
| *Scar* | 1989 | 4AD |
| *Spooky* | 1992 | 4AD |
| *Split* | 1994 | 4AD |
| *Lovelife* | 1996 | 4AD |

Notas
-----

1. ↑  "We've been away for ages and ages, but we're really excited...". Facebook. Consultado o 17 de setembro de 2018.
2. ↑  "Chorus Lines - Lush In Conversation With Martin Aston". *4AD* (en inglés). Consultado o 2022-07-16.
3. 1 2 3  Thompson, Dave, January 3- (2000). *Alternative rock*. San Francisco: Miller Freeman Books. pp. 478–9. ISBN 0-87930-607-6. OCLC 44516822.
4. ↑  "Lush Life: The Sirens Return". *FLOOD* (en inglés). Consultado o 2022-07-16.
5. 1 2  *Contemporary musicians : profiles of the people in music*. Detroit, Mich.: Gale Research. ©1989-. ISBN 978-0810357372. OCLC 20156945.
6. ↑  "LUSH Remembered - Biographies". *www.lightfromadeadstar.org*. Consultado o 2022-07-17.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q1668512
* WorldCat
* VIAF: 129798154
* AllMusic: mn0000169099
* Discogs: 20696
* GND: 10297273-4
* IMDb: nm3164956
* ISNI: 0000 0001 0660 1411
* MusicBrainz: ID
* Songkick: 20179

 |